GiliGold/VAD_KnessetCorpus huggingface dataset:
סאלח טריף: כאמור, אני מבקש לפטור את הצעת החוק הזאת מחובת הנחה כדי שנוכל להניח אותה על שולחן הכנסת וגם להצביע עליה.
סאלח טריף: אני מבין שאין לכם התנגדות.
סאלח טריף: אם כך הוחלט לשחרר את הצעת החוק מחובת הנחה על שולחן הכנסת לפני הקריאה השנייה והקריאה השלישית.
סאלח טריף: נעבור לסעיף הבא בסדר יומנו - הצעת חוק שכר חברי הכנסת, התש"ס-1999, של חבר הכנסת אבי יחזקאל, הכנה לקריאה שנייה ולקריאה שלישית.
סאלח טריף: של חבר הכנסת א' יחזקאל, הכנה לקריאה שנייה ולקריאה שלישית
סאלח טריף: להזכירכם, בהצעת החוק הזאת נתגלתה מחלוקת יסודית באשר לשתי עמדות, של חבר הכנסת אבי יחזקאל ושל חבר הכנסת מאיר שטרית אבל בסופו של דבר חבר הכנסת יחזקאל הודיע לי כי הוא מוכן ללכת בכיוון של הצעתו של חבר הכנסת שטרית.
סאלח טריף: עברנו על כל סעיפי הצעת החוק וכפי שהיא הונחה על שולחננו אפשר לראות שיש בה שלוש גרסאות, א', ב' ו-ג'.
סאלח טריף: רשות הדיבור לגב' ארבל אסטרחן שתרענן את זכרוננו בנושא הזה.
ארבל אסטרחן: הגרסה הראשונה היא זאת שהונחה בפני הוועדה מלכתחילה, והיא עברה את הקריאה הראשונה עם תיקונים מעטים.
ארבל אסטרחן: הגרסה שנמצאת במקום של המציע אומרת שתוקם ועדה ציבורית שתמליץ בפני חברי הכנסת על שכר ועל תשלומים אחרים שישולמו להם והפרוצדורה היא שהוועדה הציבורית תגיש את המלצותיה לוועדת הכנסת ובאופן רגיל העניין הזה יקבל תוקף מחייב תוך 14 ימים אלא אם כן 5 חברי ועדת הכנסת יפנו בבקשה לדון בהמלצות.
ארבל אסטרחן: ועדת הכנסת יכולה לדון בהמלצות - - -
בנימין אלון: על איזו גרסה את מדברת?
ארבל אסטרחן: אני מדברת על הגרסה הראשונה שמלכתחילה הוצעה לוועדה.
ארבל אסטרחן: היתה גרסה נוספת - - -
בנימין אלון: מדוע לא היתה גרסה כזאת שמדברת על כך שהמנדט יועבר טוטלית לוועדה הציבורית - - -
אברהם יחזקאל: זאת הגרסה שלי.
בנימין אלון: יש גם אפשרות ש-5 חברי ועדת הכנסת יבטלו - - -
ארבל אסטרחן: לא, אין אפשרות כזאת - - -
אברהם יחזקאל: ברשותך, גב' ארבל אסטרחן, אני מבקש להסביר את העניין לחבר הכנסת בני אלון.
אברהם יחזקאל: היה ויכוח באשר לשאלה: היכן סופיות ההחלטה?
אברהם יחזקאל: ההצעה המקורית שלי היתה שסופיות ההחלטה תתקבל בוועדה הציבורית עם זכות לדיאלוג כלשהו לפיו 5 חברי ועדת הכנסת יגידו שאם משהו לא בסדר בהחלטה – הם יחזירו אותה לוועדה, ועדיין סופיות ההחלטה תהיה זאת של הוועדה הציבורית.
אברהם יחזקאל: אני רציתי שהעניין יהיה חד פעמי וחד משמעי אבל ביקשו אותי לאפשר לחברי הכנסת לקיים דיאלוג עם הוועדה הציבורית.
ארבל אסטרחן: הכוונה היתה לכך שלכל אחד תהיה אפשרות לערער.
אברהם יחזקאל: במקום 5 חברי הכנסת.
סאלח טריף: אתמול היתה סקירה ברדיו בקשר להעלאת שכרם של חברי הכנסת בהתאם לשכר הממוצע במשק, כל הפרשנים אמרו שהם מתנגדים לעניין של האוטומטיות של ההעלאה והם הוסיפו ואמרו שמן הראוי שנבחרי הציבור ישמשו דוגמה, וכו'.
סאלח טריף: הגבתי על הדברים האלה ואמרתי לטוענים שלנו אין בכלל חלק בנושא הזה ולא שואלים אותנו בכלל לגביו ואז הם השיבו לי שמן הראוי שתהיה ועדה, וכו'.
אברהם יחזקאל: אני מבקש לומר שלושה דברים; א' – סופיות ההחלטה צריכה להיות בידינו; ב' - אני רוצה קודם כל לסיים את החקיקה כדי שהעניין ייצא לדרך, הבנתי שאין לי רוב לכן אני מוכן להתפשר; ג' - אחרי שנסיים את החקיקה נחזור לעניין מבחן הביקורת הציבורית.
אברהם יחזקאל: חבר הכנסת סאלח טריף אמר לנו זה עתה כי גם אתמול תקפו אותנו בנושא הזה למרות העובדה שעדכון שכר חברי הכנסת נעשה בצורה אוטומטית.
אברהם יחזקאל: בכל מקרה תוקפים אותנו ואומרים כי אנחנו אשמים.
אברהם יחזקאל: כאמור, הרמתי ידיים בכל מה שקשור לעניין הזה ואני מוכן לקבל את המלצת חבר הכנסת מאיר שטרית.
סאלח טריף: מניסיוני אני מבקש לומר לכם שראוי שאנחנו ניתן את המילה האחרונה כדי שבכל אופן לגבי ה"לחם" תהיה לנו בקרה.
סאלח טריף: אנחנו לא צריכים להיפטר מנכסינו מהר כל כך.
סאלח טריף: יש דברים שניתנו לנו, לנבחרים, לא רק כזכות אלא גם כאחריות לכן ראוי שלא אנחנו נקבע את שכרנו אלא ועדה ציבורית תעשה זאת, אבל בסופו של דבר צריך להבין כי אנחנו הם אלה המחליטים.
בנימין אלון: אני בעד הגישה של חבר הכנסת אבי יחזקאל.
בנימין אלון: אני סבור שהביקורת הציבורית צודקת רק בדבר אחד, שלא משנה מה גובה השכר או מה התנאים.
בנימין אלון: אגב, – אין דירקטוריון שהמנכ"ל קובע לעצמו את שכרו.
בנימין אלון: תמיד יש גוף שקובע עבורו את התנאים.
בנימין אלון: זה מה שאומר היושר הציבורי.
בנימין אלון: אני הייתי מגיש תיקון לחקיקה האומר שלא כל חבר כנסת יוכל לערער על החלטת הוועדה הציבורית, כיוון שתמיד יהיה חבר כנסת - - -
סאלח טריף: איזה משמעות תהיה לעניין הזה?
סאלח טריף: אני מכיר חברי כנסת שמחתימים חברי כנסת אחרים על 70 הצעות חוק.
בנימין אלון: אני מדבר על כך שתמיד יהיה איזשהו חבר כנסת פופוליסט שירצה לתפוש כותרות על חשבון חבריו, הוא ירוץ ויספר שהוא מערער על ההחלטה רק על מנת לקבל כותרות ולהוציא שם רע לכל חברי הכנסת האחרים.
אברהם יחזקאל: זה רעיון מצויין.
בנימין אלון: חברי הכנסת יוכלו לפנות בערעור ליושב ראש הוועדה.
אברהם יחזקאל: אתה מפיח בי תקווה שכבר נכזבתי ממנה.
סאלח טריף: חבר הכנסת מאיר שטרית חסר לנו בקטע הזה של הישיבה.
אברהם יחזקאל: אני חושש מכך שהכנסת תסיים את ימיה לכן - - -
עבד-אלמאלכ דהאמשה: אני מציע לאפשר לגרסה הזאת לעבוד כמות שהיא - - -
אברהם יחזקאל: כוונתך לגרסה שלי או לגרסה של חבר הכנסת מאיר שטרית?
בנימין אלון: יש כמה גרסאות שצריך להחליט על איזו מביניהן הולכים.
סאלח טריף: חבר הכנסת אבי יחזקאל מעלה כאן
סאלח טריף: את הגרסה שלו בתקווה שהוא יתיישר עם ההצעה של חבר הכנסת מאיר שטרית.
אברהם יחזקאל: אני מבקש להציע הצעת פשרה, להביא את הצעת החוק שלי ואת הגרסה של חבר הכנסת שטרית, למליאת הכנסת.
בנימין אלון: אפשר להעלות במליאה את שתי הגרסאות.
סאלח טריף: צריך לשאול מה דעתו של חבר הכנסת שטרית על כך.
אברהם יחזקאל: מה שהצעתי, בכפוף להסכמתו של חבר הכנסת מאיר שטרית.
בנימין אלון: אני מציע ליפות את כוחו של יושב ראש הישיבה, חבר הכנסת סאלח טריף, לטפל בנושא הזה.
סאלח טריף: אין בעיה מצדי.
אברהם יחזקאל: אם כך נביא את העניין למליאה, עם שתי הגרסאות, כפוף להסכמתו של חבר הכנסת מאיר שטרית.
בנימין אלון: אני מבקש תיקון חקיקה בנושא הזה.
בנימין אלון: אם הוא לא יאושר – תוגש הסתייגות.
בנימין אלון: אני לא רוצה שכל חבר כנסת יוכל להגיש ערעור.
בנימין אלון: הרבה פעמים חבר כנסת אחד או שניים תופשים את התקשורת ומסבכים לנו את החיים.
סאלח טריף: אני מוכן לבדוק את הנושא הזה עם חבר הכנסת מאיר שטרית ואם לא תהיה בעיה – נעביר את שתי הגרסאות להחלטת המליאה.
אברהם יחזקאל: כולל ההסתייגות של חבר הכנסת בני אלון.
עבד-אלמאלכ דהאמשה: גם אני מגיש הסתייגות.
בנימין אלון: על פי הפרוצדורה העניין הזה צריך לעלות כתיקון חקיקה ואם הוא לא עובר – אז מוגשת הסתייגות.
אברהם יחזקאל: אני מבקש להגיש הסתייגות לגבי הגרסה הראשונה שלי.
בנימין אלון: במקום שכתוב שכל אחד מחברי הכנסת יהיה רשאי להגיש ערעור, אני מבקש שיהיה כתוב: יושב ראש ועדת הכנסת.
בנימין אלון: בגרסה ב', הצעת חבר הכנסת אבי יחזקאל, בסעיף (ג), במקום המילים: "כל אחד מחברי הכנסת רשאי...", יהיה כתוב: יושב ראש ועדת הכנסת, בתוך 14 ימים מיום הנחת המלצת הוועדה הציבורית על שולחן הכנסת, לבקש בכתב,.
בנימין אלון: .." וכו'.
אנה שניידר: מה שחבר הכנסת בנימין אלון מבקש לא יכול להתקבל כיוון שיושב ראש ועדת הכנסת לא יכול לבקש מהוועדה הציבורית לדון בנושא מסויים.
אנה שניידר: צריך לשנות את הנוסח ולכתוב בסעיף (ג) שיושב ראש ועדת הכנסת רשאי, בתוך 14 ימים מיום הנחת ההמלצות, לדון - - -
בנימין אלון: ליזום דיון.
סאלח טריף: גב' ארבל אסטרחן, אני מבקש שתרשמי בפנייך את התיקון הזה.
אברהם יחזקאל: אם כך מה סוכם?
סאלח טריף: סיכמנו שני דברים; 1 – כל מי שרוצה לרשום הסתייגות – יכול לעשות זאת.
סאלח טריף: יש הסתייגות מהותית של חבר הכנסת בנימין אלון שנעביר אותה למליאה בהנחה שעדיף שהיא תידון שם; 2 – בקשר לשתי הגרסאות אין שום מניעה - - -
דוד לב: האם מדובר גם על גרסה ב' וגם על גרסה ג'?
דוד לב: על שתי הגרסאות?
אברהם יחזקאל: אני מדבר גם על גרסה ב' וגם על גרסה ג' ואני אגיש הסתייגויות על כל גרסה א'.
ארבל אסטרחן: זו מול זו, ואתה תגיש את גרסה א' כהסתייגות.
אברהם יחזקאל: גרסה א' היא המחמירה.
סאלח טריף: מה עומד עכשיו לנגד עינינו?
סאלח טריף: גרסה א', ב', או ג',
אברהם יחזקאל: ב' או ג'.
אברהם יחזקאל: האם אפשר לדבר על פטור מחובת הנחה?
מגי בר-אשר: אני מבקשת להזכיר לחברי הוועדה שהסיבה שכתבנו שכל אחד מחברי הכנסת יוכל לערער היא כדי שעל הוועדה הציבורית תהיה איזושהי ביקורת.
בנימין אלון: תהיה, אבל לא על ידי כל חבר כנסת.
מגי בר-אשר: צריכה להיות אפשרות פיקוח על הוועדה הציבורית.
מגי בר-אשר: הוועדה צריכה לדעת שיש מנגנוני פיקוח ובקרה על עבודתה.
סאלח טריף: ברגע שמקבלים את הגרסה שלוועדת הכנסת יש את סופיות ההחלטה - כל העניין הזה נופל.
אברהם יחזקאל: חבר הכנסת שטרית, הצעתי הצעת פשרה להביא את שתי הגרסאות, את זו שלך ואת זו שלי, למליאת הכנסת.
מאיר שטרית: אם אין ברירה, אני מוכן לקבל זאת.
סאלח טריף: כיוון שלא היית כאן במשך כל הדיון אני מבקש לעדכן אותך שבהתחלה חבר הכנסת יחזקאל אמר שהוא מוכן להתיישר עם ההצעה שלך ולכן הסכמנו לעשות את הדברים בלי לתאם אתך, אבל חבר הכנסת בני אלון - - -
מאיר שטרית: אתמול פורסמה בעתון תוספת בקשר להעלאת שכרם של חברי הכנסת - - -
סאלח טריף: דיברתי על כך כשלא היית כאן.
מאיר שטרית: מדובר על עניין שאין לנו יד ורגל לגביו ובכל אופן תקפו אותנו.
מאיר שטרית: כיוון שכך הגנתי על הנושא ואמרתי שמדובר על העלאה - - -
אנה שניידר: ההחלטה המקורית להצמיד לשכר הממוצע היתה של - - -
מאיר שטרית: מדובר על ועדה ציבורית שאחר כך דנה בשכר חברי הכנסת.
מאיר שטרית: היא אימצה את אותה החלטה.
מאיר שטרית: אני מצדד בהגדלת שכרם של חברי הכנסת כיוון שאם אני מרוויח 12 אלף שקלים או 13 אלף שקלים, זאת בושה.
מאיר שטרית: אני עובד קשה בשביל המשכורת הזאת, גם חברי הכנסת האחרים עובדים קשה מאד בשביל המשכורת שלהם, ובכלל, צריך לדבר על שני סוגי חברי כנסת בהקשר הזה של הדברים; יש כאלה שעובדים ואף עובדים קשה, ויש כאלה שלא אכפת להם שום דבר.
מאיר שטרית: לרעה - - -
בנימין אלון: אנחנו שומרים על זכות הערעור.
מאיר שטרית: ההחלטה הסופית צריכה להתקבל בוועדה הזאת - - -
בנימין אלון: אתה צריך להבין שהדבר הזה לא יפורש כפי שאתה רוצה.
בנימין אלון: ברמה העקרונית הביקורת צודקת רק בנקודה אחת, שבכל דירקטוריון לא יכול להיות שהמנכ"ל יקבע את שכרו - - -
מאיר שטרית: זה לא המצב שלנו.
סאלח טריף: חבר הכנסת אלון, דע לך שאם סופיות ההחלטה לא היתה בידי ועדת הכנסת, לא היתה לך היום מכונית.
אברהם יחזקאל: אני מבקש להציע הצעת פשרה.
אברהם יחזקאל: כיוון שחבר הכנסת שטרית מקבל את דעתנו שאפשר יהיה להגיש במליאה שתי גרסאות - - -
מאיר שטרית: אם אתה רוצה – אכן נגיש את שתי הגרסאות.
סאלח טריף: גם לחבר הכנסת שטרית וגם לחבר הכנסת יחזקאל יש הסתייגויות - - -
אלי בן-מנחם: אני מבקש להגיש הסתייגות לשם החוק.
אברהם יחזקאל: האם אפשר לפטור את החוק מחובת הנחה?
סאלח טריף: אם נספיק – נעשה זאת עוד היום.
עבד-אלמאלכ דהאמשה: אני מתלבט בין שתי הגרסאות.
בנימין אלון: תמיד הכנסת יכולה לקחת בחזרה את המנדט.
סאלח טריף: נעבור לפרק ד' – הוראות שונות.
ארבל אסטרחן: סעיף 7 הוסף במהלך הדיונים והוא אומר ש"המלצות הוועדה הציבורית אשר קיבלו תוקף מחייב יחולו החל מהכנסת שתבוא לאחר הכנסת בפניה הונחו ההמלצות.
ארבל אסטרחן: חוק שכר חברי הכנסת, התש"ט-1949 – בטל.
10 אומר: כל החלטה שהיתה תקפה מכוח החוק הקודם, ערב תחילתו של החוק הזה, תישאר בתוקפה כל עוד היא לא סותרת החלטות מחייבות שנתנה הוועדה הציבורית.
סאלח טריף: רבותיי, אישרנו את הצעת חוק שכר חברי הכנסת לקריאה שנייה ולקריאה שלישית.
סאלח טריף: פניית יו"ר ועדת הכספים לשחרור מחובת הנחה הצעת חוק לפני הקריאה השנייה והקריאה השלישית
סאלח טריף: מדובר על בקשה למתן פטור מחובת הנחה על שולחן הכנסת – הצעת חוק מימון מפלגות (תיקון מס' 21)(מימון בחירות מיוחדות), התשס"א-2000, מטעם ועדת הכספים.
סאלח טריף: אם החוק של ביבי נתניהו יעבור – צריך לפטור את הצעת החוק הזאת מחובת הנחה.
אנה שניידר: ועדת הכספים, על פי התקנון, מוסמכת להביא בקריאה ראשונה תיקונים לחוק מימון מפלגות והיא אישרה לקריאה ראשונה תיקון שמתייחס לבחירות מיוחדות.
אנה שניידר: הנוסח של הצעת החוק אמור להגיע היום מהמדפיס הממשלתי ומאחר שהדבר דחוף מאד – יש בקשה של יושב ראש ועדת הכספים לפטור אותה מחובת הנחה הן בקריאה הראשונה והן בקריאה השנייה.
סאלח טריף: אני מבין שאין מצדכם התנגדות.
מאיר שטרית: אני אצביע נגד.
סאלח טריף: אני מעמיד להצבעה את בקשת יושב ראש ועדת הכספים לפטור מחובת הנחה על שולחן הכנסת את הצעת חוק מימון מפלגות (תיקון מס' 21)(מימון בחירות מיוחדות), התשס"א-2000.
מאיר שטרית: אני מבקש להסביר מדוע הצבעתי נגד.
מאיר שטרית: החוק הזה עבר, לצערי, במחטף בזמן שהייתי בוועדה אחרת.
מאיר שטרית: אני חבר ועדת הכספים.
מאיר שטרית: כאשר חבר כנסת אחר שהחליף אותי יצא את החדר – העבירו את החוק.
מאיר שטרית: את המאבק אנחנו ננהל בקריאה הראשונה.
מאיר שטרית: ודאי שאני לא מוכן לתת לחוק כזה פטור מחובת הנחה.
מאיר שטרית: זה פשוט מחטף מקופת הציבור.
סאלח טריף: יש בקשר לכך התלבטות מכל מקום אני מניח שעד מחר נקבל - - -
דוד לב: כנראה שנשב גם בשבוע הבא.
רות קפלן: יומיים.
דוד לב: סדר היום לא מאפשר לסיים הכל השבוע ולכן חלק יידחה לשבוע הבא.
דוד לב: מתלבטים לגבי הימים בגלל הרמדאן וחג החנוכה.
דוד לב: מכל מקום העניין הזה יגיע לוועדת הכנסת.
מאיר שטרית: אדוני יושב ראש הישיבה, אני מציע שנסגור את הכנסת השבוע.
סאלח טריף: כאשר העניין הזה יגיע לכאן – נדון בו.
סאלח טריף: ועדת הכנסת תחליט.
סאלח טריף: חבר הכנסת נחום לנגנטל הגיש הצעת חוק שהממשלה גם היא הגישה.
סאלח טריף: בדרך כלל כאשר מגישים הצעת חוק – צריך לשאול על כך את הממשלה.
נחום לנגנטל: אני מבקש להסביר במה מדובר.
נחום לנגנטל: מכל מקום מה שאני מבקש להדגיש הוא הממשלה הגישה הצעת חוק שתעלה מחר, ולי יש בקשה לצרף את הבקשה שלי להצעת החוק שלה.
אתי בן-יוסף: מתי הבקשה הונחה?
נחום לנגנטל: לפני שלושה שבועות.
מאיר שטרית: לא יהיה דיון בקריאה טרומית.
מאיר שטרית: אין יותר דיונים בקריאות טרומיות.
סאלח טריף: העניין הזה לא שייך לוועדת הכנסת.
מאיר שטרית: חבר הכנסת לנגנטל, הנושא שאתה מעלה לא עבר בקריאה טרומית ולכן אתה יכול להתייחס אליו כאל עניין מת.
מאיר שטרית: * * * * *
סאלח טריף: הונחה בפנינו בקשת חבר הכנסת יורי שטרן בקשר להצעת חוק בנייה להשכרה (הוראת שעה).
סאלח טריף: ליושב ראש ועדת הכספים חבר הכנסת גולדשמידט, אין התנגדות להעביר את הצעת החוק הזאת לוועדת הכלכלה.
סאלח טריף: אני מעמיד את בקשתו של חבר הכנסת יורי שטרן להצבעה.
סאלח טריף: יושב ראש ועדת העבודה, הרווחה והבריאות, חבר הכנסת דוד טל, פנה אלינו בקשר לחוק התכנון והבנייה (תיקון – התאמת דירה לנכה), של חבר הכנסת אילן גילאון.
סאלח טריף: הצעת החוק הועברה לוועדת הפנים ואיכות הסביבה - - -
סאלח טריף: חבר הכנסת דוד טל ביקש להעביר את החוק לוועדת העבודה, הרווחה והבריאות, חבר הכנסת אזולאי מסכים לבקשתו אבל אנחנו לא צריכים להסכים לכל סידור של ש"ס.
סאלח טריף: נושא התכנון והבנייה שייך, נטו, לוועדת הפנים ואיכות הסביבה ואנחנו לא נזיז אותו משם.
סאלח טריף: אני מבקש לא לאשר את בקשתו של יושב ראש ועדת העבודה, הרווחה והבריאות.
מאיר שטרית: תעמיד את הבקשה שלו להצבעה.
סאלח טריף: אני מעמיד את בקשתו של יושב ראש ועדת העבודה, הרווחה והבריאות, להצבעה.
סאלח טריף: הבקשה לא אושרה.
סאלח טריף: אני עובר להצעת חוק התכנון והבנייה (תיקון מס' 52)(ייצוג לאוכלוסייה הערבית בוועדות התכנון והבנייה), התש"ס-2000, של חבר הכנסת עזמי בשארה.
סאלח טריף: הצעת החוק הזאת עברה במליאת הכנסת את הקריאה הטרומית, הועברה לוועדת הפנים ואיכות הסביבה, אבל אחרי הקריאה הראשונה היא הועברה לוועדת החוקה, חוק ומשפט.
סאלח טריף: חבר הכנסת דוד אזולאי, יושב ראש ועדת הפנים ואיכות הסביבה, מבקש להעביר את הצעת החוק הזאת לוועדה שלו שדנה כבר בהצעת החוק הזאת, לשם הכנתה לקריאה שנייה ולקריאה שלישית.
מאיר שטרית: זה חוק יסוד?
סאלח טריף: זה חוק התכנון והבנייה והוא צריך להיות נדון בוועדת הפנים ואיכות הסביבה.
בנימין אלון: מדוע הוא הועבר מלכתחילה לוועדת החוקה, חוק ומשפט?
אתי בן-יוסף: זאת היתה טעות של המליאה.
סאלח טריף: הנושא צריך להיות נדון בוועדת הפנים ואיכות הסביבה וצריך לשנות על כן את החלטת המליאה.
סאלח טריף: אני מעמיד להצבעה את הבקשה להמליץ בפני מליאת הכנסת להעביר את הנושא לוועדת הפנים ואיכות הסביבה, לשם הכנתו לקריאה שנייה ולקריאה שלישית.
סאלח טריף: רבותיי, אני פותח את הישיבה.
סאלח טריף: ועדת החוקה, חוק ומשפט החליטה על מיזוג החוקים הקשורים לנושא הבחירות והקדמת הבחירות.
סאלח טריף: מדובר בחמש הצעות חוק התפזרות הכנסת החמש עשרה, התשס"א-2000.
נעמי חזן: מה התאריך המוצע במיזוג?
סאלח טריף: אין כאן תאריך.
סאלח טריף: אנחנו לא עוסקים בזה.
בנימין אלון: ועדת החוקה לא החליטה.
שלמה שוהם: ועדת החוקה החליטה באופן עקרוני על המיזוג.
סאלח טריף: מתבקש אישור ועדת הכנסת על ההחלטה של ועדת החוקה, חוק ומשפט בעניין מיזוג ההצעות.
סאלח טריף: פנו אליי חברי הכנסת ריבלין ואמנון רובינשטיין, ואנחנו מתבקשים לאשר את הבקשה שלהם.
סאלח טריף: המשמעות היא שכל ההצעות בנושא פיזור הכנסת יובאו יחד.
אבשלום וילן: זה הגיוני מאוד.
סאלח טריף: הצבעה בעד הבקשה – רוב נגד – אין הוחלט: לאשר את בקשת יו"ר ועדת החוקה, חוק ומשפט למיזוג הצעות חוק בנושא הבחירות 2.
סאלח טריף: בקשת יושב-ראש ועדת החוקה, חוק ומשפט להקדמת הדיון בהצעות חוק
סאלח טריף: יש לפנינו בקשה של יושב-ראש ועדת החוקה, חוק ומשפט להקדמת הדיון בשתי הצעות חוק: 1.
סאלח טריף: חוק הבחירות לכנסת ולראש הממשלה (הוראת שעה לעניין בחירות מיוחדות), התשס"א-2000; 2.
סאלח טריף: חוק הבחירות (דרכי תעמולה) (תיקון – דרכי תעמולה), התש"ס-2000.
סאלח טריף: אפשר לקבל הסבר במה מדובר?
סיגל קוגוט: ראש הממשלה התפטר.
סיגל קוגוט: צריך לקצץ את כל המועדים כדי שאפשר יהיה לקיים בחירות.
סיגל קוגוט: ההתפטרות של ראש הממשלה לא מתאימה למועדים של החוק הקיים.
סיגל קוגוט: כדי שיהיה אפשר לעשות בחירות מיוחדות בשישים יום, בלי קשר להתפזרות הכנסת – אם זה יתקבל יצטרכו עוד חוק – כרגע יש לנו בחירות מיוחדות תוך שישים יום וחייבים לתקן את החוק.
סאלח טריף: מה צריך לתקן?
סיגל קוגוט: את המועדים – מתי מגישים רשימות.
סאלח טריף: אין הוראות מפורשות?
איילת פישביין: אני מייצגת את משרד הפנים.
איילת פישביין: חוק הבחירות לכנסת קובע שברגע שיש בחירות מיוחדות לראש ממשלה חייבים להכין פנקס בוחרים מיוחד שיכלול את כל בני השמונה-עשרה .
איילת פישביין: לצורך הכנת פנקס כזה צריך לחוקק הוראת שעה שקובעת את הכנת הפנקס, כפי שעשינו כבר מספר פעמים בעבר.
איילת פישביין: הואיל ואנחנו נמצאים בלוח זמנים מאוד צפוף, כשלהזכירכם, ביום חמישי כבר מגישים את הצעות המועמד לראש ממשלה, אנחנו מבקשים את הפטור מהנחה על מנת שאפשר יהיה להריץ את החקיקה של הוראת השעה.
בנימין אלון: אנחנו לא רואים את הוראת השעה.
בנימין אלון: לוח הזמנים נשאר אותו דבר?
איילת פישביין: נכון.
סיגל קוגוט: אנחנו מדברים אך ורק על פנקס הבוחרים.
סאלח טריף: אני מבין שזו התאמה למצב שנוצר.
סאלח טריף: מי בעד לאשר את הבקשה לפטור מחובת הנחה לחוקי הבחירות?
סאלח טריף: הצבעה הוחלט: לאשר בקשת יו"ר ועדת החוקה, חוק ומשפט להקדמת הדיון בהצעות חוק: 1.
סאלח טריף: חוק הבחירות לכנסת ולראש הממשלה (הוראת שעה לעניין בחירות מיוחדות), התשס"א-2000 2.
סאלח טריף: חוק הבחירות (דרכי תעמולה) (תיקון – דרכי תעמולה), התש"ס-2000
סאלח טריף: חברים, הישיבה נעולה.
סאלח טריף: הבהרות נוספות אפשר לקבל מהיועצים המשפטיים.
סאלח טריף: אני פותח את ישיבת הוועדה ומבקש את הקשבתכם.
סאלח טריף: אנחנו נדרשים לישיבה הזאת של ועדת הכנסת משום שיושב-ראש הכנסת הרכיב ועדת הסכמות, שמורכבת מחברי הכנסת ראובן ריבלין ואופיר פינס-פז.
ראובן ריבלין: חבר הכנסת מאיר שטרית הוא חבר בוועדת ההסכמות במקומי.
סאלח טריף: בהיעדר הסכמות - למרות שעל-פי סעיף 148 אפשר היה להגיע להסכמות - כינסנו את ועדת הכנסת.
סאלח טריף: בהיעדר הסכמות אנחנו מבקשים לקבוע סדרי דיון מיוחדים בהצעת החוק שלפנינו, משום שמדובר כאן בהצעת חוק לנושא הבחירות ומשום שמדובר בהסתייגויות רבות מאוד שהסתייגו חברים, שישתרעו על פני זמן ארוך מאוד על-פי תקנון הכנסת.
סאלח טריף: כידוע לכם, רוב ההסתייגויות שמוגשות, על-פי בדיקה שעשיתי, הן הסתייגויות סרק, כדי לקבל רשות דיבור.
סאלח טריף: ועדת הכנסת, על-פי סעיף 131 לתקנון הכנסת, יכולה לקבוע סדרי דיון מיוחדים.
סאלח טריף: הסעיף הזה קובע שבדיון על תקציב המדינה או במקרים אחרים יוצאים מן הכלל רשאית ועדת הכנסת לקבוע סדרי דיון מיוחדים.
סאלח טריף: אני חושב שזה המקרה היוצא מן הכלל, משום שהוא באמת נוגע לדיון על הבחירות, שמתרחשות עלינו בתוך 60 ימים, וצריך לקבוע כללים.
סאלח טריף: אנשים עוסקים בכך יומם ולילה, כולל הפריימריז של הליכוד שאמור להיערך מחר, וכל הדברים האחרים.
ישראל כץ: אי אפשר לדעת.
ישראל כץ: אולי הבחירות יהיו בתוך 90 ימים.
ישראל כץ: ועדת הבחירות הודיעה שבכל מקרה גם לבחירות לרשות הממשלה היא לא תוכל להיערך בפחות מ-90 ימים.
סאלח טריף: לכן אנחנו צריכים לקבוע דיון בסדרי דין מיוחדים.
סאלח טריף: בבדיקה שערכתי עם עו"ד שהם, היועץ המשפטי של ועדת החוקה, חוק ומשפט, ישנם קרוב ל-40 ומשהו מסתייגים, כאשר רובם הסתייגו לפחות ב-15 הסתייגויות כל אחד.
סאלח טריף: זה מביא אותנו למאות הסתייגויות, לאלפי דקות דיבור במליאה.
סאלח טריף: על כן אני מציע לקבוע בהגינות, כדי שכל אחד מאותם 40 ומשהו מסתייגים יוכל לנמק את הסתייגויותיו, להציע 10 דקות לכל מסתייג, שאז הוא יוכל לנמק את הסתייגויותיו.
ויצמן שירי: 10 דקות לכל מסתייג זה 7 שעות.
שלום שמחון: 5 דקות זה מספיק.
סאלח טריף: אני אשמע הצעות נוספות ואנחנו נחליט.
סאלח טריף: בסיום אותן הסתייגויות הכנסת תצביע ותחליט.
סאלח טריף: זה המצב.
סאלח טריף: אני מבקש שמי שיקבל כעת רשות דיבור ידבר בקיצור, לא יותר מ-2 דקות.
סאלח טריף: גם זמננו מוגבל.
סאלח טריף: אני אאפשר כעת לחבר הכנסת אליעזר זנדברג להתבטא.
אופיר פינס-פז: אי אפשר פחות מ-10 דקות.
שלום שמחון: אבל אם כל אחד ידבר 10 דקות - זה 7 שעות.
שלום שמחון: זה המון זמן.
סאלח טריף: אני נותן כעת 2 דקות לכל דובר שרוצה להציע דבר מה.
סאלח טריף: חבר הכנסת שמחון, אני קורא אותך לסדר פעם ראשונה.
סאלח טריף: חבר הכנסת זנדברג ראשון, בבקשה.
אליעזר זנדברג: במשפט אחד, לגופה של הצעתך, סיעת "שינוי" לא מקבלת אותה.
אליעזר זנדברג: אנחנו עומדים על זכותנו ודורשים לנמק את ההסתייגויות אחת לאחת.
אליעזר זנדברג: אני סבור שהחוק הזה יכול לחכות גם עד יום רביעי וגם עד תחילת שבוע הבא.
אליעזר זנדברג: אבל היות והזכרת את המקרה המיוחד אני מבקש, לפני שנדון לגופו, לשמוע את היועץ המשפטי, שיספר לנו מה הם מקרים מיוחדים ושינחה אותנו האם בכלל אנחנו נופלים לגדר מקרה מיוחד.
ישראל כץ: כי זה חוק-יסוד.
סאלח טריף: אני מקבל את עצתך, לקבל את התייחסותו של היועץ המשפטי שישיב לנו האם הכלל הזה באמת יכול לחול כאן.
סאלח טריף: אשמח לשמוע אותו ואחר-כך נכריע.
סאלח טריף: אדוני היועץ המשפטי, האם אתה מוכן לפרט?
צבי ענבר: בסעיף 131 השתמשו בדרך כלל כדי לקבוע זמן כולל לקבוצה של הסתייגויות רבות.
צבי ענבר: בדרך כלל זה היה בחוק התקציב ובחוקים הנלווים אליו, כלומר גם בחוקי ההסדרים.
צבי ענבר: קבעו זמן כולל בלי להתחשב במספר ההסתייגויות.
צבי ענבר: השאלה אם המקרה הזה הוא מקרה יוצא מן הכלל היא שאלה שצריכה להישקל על-ידי הוועדה.
צבי ענבר: מביא יושב-ראש הוועדה בפני הוועדה נימוקים מדוע הוא סבור שבמקרה הזה מן הראוי לקבוע סדרי דיון מיוחדים.
צבי ענבר: הוועדה צריכה לשקול ואם הוועדה תקבל ברוב דיעות החלטה שזה מהמקרים האלה - הוועדה מוסמכת לעשות את זה.
צבי ענבר: ברור שבכל מקרה חייבים לתת לכל אחד מהמסתייגים זמן הסתייגות סביר.
אליעזר זנדברג: מה היה במקרים קודמים?
יוסף יצחק פריצקי: האם היו תקדימים?
מאיר שטרית: רק בתקציב ובחוק ההסדרים.
סאלח טריף: השאלה היא האם זה מקרה יוצא מן הכלל, לגבי זה שאלתי.
צבי ענבר: אמרתי מה שאני זוכר.
אליעזר זנדברג: בחוק ההסדרים זה כתוב במפורש בסעיף.
ראובן ריבלין: אני אתן לך תקדימים, למשל בחוק הבחירה הישירה לראש הממשלה - היו 6 שעות הסתייגויות.
חיים רמון: גדר המקרים המיוחדים מסור לשיקול דעתה של ועדת הכנסת, אלא אם זה באמת דבר לא סביר.
חיים רמון: אנחנו נמצאים במצב שבו יש אי-בהירות מוחלטת לגבי נושאים קריטיים וחשובים.
חיים רמון: יכול להיות שלחבר הכנסת זנדברג גם לא איכפת שבעוד 10 ימים לא יהיה ברור שום דבר והעיקר שהוא יוכל פה לעשות פיליבסטר אבל אני חושב שכל אדם סביר יגיד שחשוב שהלילה יגמר העניין הזה ואנשים יידעו על מה מתמודדים.
יוסף יצחק פריצקי: אני בעד.
יוסף יצחק פריצקי: תביא את החוק לפיזור הכנסת ראשון.
חיים רמון: אל תעמיד לי תנאים.
חיים רמון: אני לא קובע מה ראשון ומה שני.
חיים רמון: אצלך העניין הוא לא בדיוק אידיאולוגי אלא לך חשוב הסדר.
חיים רמון: אני חושב שהסדר צריך להיות הפוך.
חיים רמון: מה זה חשוב?
חיים רמון: יש יושב-ראש כנסת והוא יכריע.
חיים רמון: לא אתה קובע ולא אני.
חיים רמון: קובע יושב-ראש הכנסת.
חיים רמון: לכן, אני מציע הצעה הוגנת.
חיים רמון: אני חושב שאם אנחנו נתחיל עכשיו את ההסתיגויות וניתן סדר גודל של 3 שעות להסתייגויות - - -
סאלח טריף: או קצת יותר.
חיים רמון: אני מציע את ההצעה שלי.
חיים רמון: לא את ההצעה של אף אחד אחר.
חיים רמון: אני חושב שבנסיבות דומות זה היה סדר הגודל הסביר וההוגן לתת לכל מי שמסתייג.
חיים רמון: בסך הכל 3 שעות שיתחלקו בין המסתייגים או בין הסיעות, כמו שנהוג היה לעשות בחוק ההסדרים.
חיים רמון: אני חושב שאם בשעה 11 או 11:30 אנחנו נסיים את ההסתייגויות - זה הוגן.
חיים רמון: זה גם נותן פתחון פה למי שרוצה לדבר, אבל לא לנצל לרעה את המצב, וגם מביא את הסיפור לידי גמר הלילה.
מאיר שטרית: אדוני היושב-ראש, קודם כל דבר פרוזאי שאני מבקש להעיר עכשיו לתשומת הלב.
מאיר שטרית: דנו עכשיו בכנסת בזמן שהיתה הכנסת כמעט ריקה, אולי היו 2-3 חברים, ב-20 הצעות חוק שונות שנגמר הדיון בהן בקריאה ראשונה, שניה ושלישית.
מאיר שטרית: יושב-ראש הכנסת הודיע לשאלתי בזמן הדיון בשעת אחר-הצהרים שיהיו הצבעות על החוקים האלה בשעה 5:30, אחרי גמר סעודת הרמדאן.
מאיר שטרית: אחר-כך הסתבר שדחו את זה ל-6, אחר-כך הסתבר שדחו את זה ל-10, עכשיו אתם רוצים לדחות את זה ל-1 בלילה.
אלי בן-מנחם: אתם רוצים.
אלי בן-מנחם: לא אנחנו.
ראובן ריבלין: אפשר לגשת להצביע עליהם.
חיים רמון: אין בעיה להצביע עליהם.
מאיר שטרית: אני מבקש להציע, ראשית, שנצביע בחצי השעה הראשונה, או בכמה שייקח, על הצעות החוק הללו.
מאיר שטרית: אחר-כך נתחיל בהסתייגויות על החוק הזה.
ראובן ריבלין: מאה אחוז, חבר הכנסת מאיר שטרית.
מאיר שטרית: אני חושב שצריך לקבוע זמן סביר להסתייגויות ולא לבלום את הפה למסתייגים.
מאיר שטרית: אתה הצעת 3 שעות והוא הציע 7 שעות.
מאיר שטרית: אני מציע לקבוע 5 שעות.
מאיר שטרית: יש לי הצעה אחרת: שבשעה 12 בלילה תהיה הצבעה.
סאלח טריף: אני מקבל את מה שחבר הכנסת מאיר שטרית אומר.
סאלח טריף: אני מציע שב-12 בלילה תהיה הצבעה.
יוסף יצחק פריצקי: אבל אז זה רק 3 וחצי שעות.
ראובן ריבלין: אני בכל מקרה מקבל את מה שחבר הכנסת מאיר שטרית הציע.
משה גפני: אדוני היושב-ראש, אני מבקש להתייחס לעניין המקרים המיוחדים שעליהם הצביע היועץ המשפטי לכנסת.
משה גפני: אני לא סבור שאלו המקרים המיוחדים, ואסביר מדוע.
משה גפני: הכנסת מתחשבת - - -
ישראל כץ: טוב שיושב-ראש הכנסת כאן, הוא יזכר מה הוא אמר לי לגבי הסתייגויות, שהוא לא יכול למנוע אותן.
משה גפני: הכנסת מתחשבת ומגיעים להסכמות כאשר יש מועד למשל של סיום השנה האזרחית בנושא של התקציב או דברים מהסוג הזה, אז מתחשבים בעניין.
משה גפני: אני עד לרגע זה לא מבין מה הסיבות המיוחדות היום.
משה גפני: מחר יש פריימריז בליכוד ויש שם התמודדות.
משה גפני: אנחנו צריכים לקחת את העניין הזה בחשבון.
משה גפני: אני יודע ששתי המפלגות הגדולות בעצם הצביעו בקריאה הטרומית גם על חוק נתניהו.
משה גפני: אני מייצג סיעה שהצביעה דרך קבע, גם בקריאה הטרומית וגם בקריאה הראשונה, גם על החוק להקדמת הבחירות לכנסת וגם על חוק נתניהו.
משה גפני: אנחנו עקביים בעמדה הזאת.
משה גפני: ההתמודדות בליכוד יכולה להיות מחר, אין שום בעיה, והכנסת תקבל החלטה מתי שהיא תקבל החלטה.